ÉLŐSDIEK

Az **élősködő** vagy **parazita** (régiesen: **élősdi**) egy másik faj (a gazdafaj) élő egyedeinek testében vagy testfelszínén él, és annak testéből táplálkozik. A gazda testének belsejében élnek az **endoparazita**, a test felszínén pedig az **ektoparazita** fajok. A gazda egy-egy sejtjén belül élő endoparaziták az ún. **intracelluláris paraziták**.

A mese illusztrációján azt láthatjuk, hogy a körzeti orvos egy mikroszkóppal vizsgálja a királytól vett nyálmintát. Mi a mai valóság? Kik és hol vizsgálják az ilyen leleteket (pl. vér, vizelet, széklet, nyál)? Honnan tudja az orvos, hogy milyen gyógyszert kell felírnia?

Szervezzünk laborlátogatást! Ha van az osztályban egészségügyben dolgozó szülő, kérjük meg, hogy mesélje el, mi történik a laborban (esetleg mutasson be valami egyszerűbb vizsgálatot. Az iskolaorvos vagy védőnő is felkérhető, hogy a meséhez kapcsolódva mondja el, mit lehet tudni a parazitákról.

Ha van az iskolának mikroszkópja (vagy ha lehet kölcsönkérni valahonnan), mutassuk meg a gyerekeknek, hogyan néz ki felnagyítva pl. egy hajszáluk.